stanford-oval/wikipedia huggingface dataset:
סן-פול-דה-ואנס

| --- | --- |
סמל סן-פול-דה-ואנססמל סן-פול-דה-ואנס

 מדינה:  צרפת צרפת
 חבל:  פרובאנס-אלפ-קוט ד'אזור פרובאנס-אלפ-קוט ד'אזור
 מחוז:  האלפים הימיים האלפים הימיים
 רובע:  גראס
 קנטון:  קאן-סיר-מר-ווסט
 ראש העיר:  רנה בירון
 שטח:  7.26 קמ"ר
 גובה:  39-355 מטרים
 אוכלוסייה:  ‏
  ‑ בכפר:  3,183 (1 בינואר 2021)
 קואורדינטות:  43°41′47″N 7°07′20″E﻿ / ﻿43.696388888889°N 7.1222222222222°E﻿ / 43.696388888889; 7.1222222222222 
 אזור זמן:  UTC+1
 http://www.saint-pauldevence.com/, http://www.saintpauldevence.org
  מפת מיקום  מפה מפורטת   (למפת צרפת מוגדלת) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי סן-פול-דה-ואנס(למפת צרפת רגילה) פריז מרסיי ליון טולוז ניס נאנט שטרסבורג מונפלייה בורדו ליל רן ריימס לה האבר סנט אטיין אנז'ה גרנובל דיז'ון קורסיקה ספרד שווייץ גרמניה בלגיה לו. איטליה הממלכה המאוחדת תעלת למאנש הים התיכון האוקיינוס האטלנטי סן-פול-דה-ואנס(למפת פרובאנס-אלפ-קוט ד'אזור רגילה) מרסיי אביניון טולון ניס גאפ דין-לה-בן מונקו אוקסיטניה אוברן-רון-אלפ איטליה הים התיכוןסן-פול-דה-ואנס(למפת פרובאנס-אלפ-קוט ד'אזור מוגדלת) מרסיי אביניון טולון ניס גאפ דין-לה-בן מונקו אוקסיטניה אוברן-רון-אלפ איטליה הים התיכוןסן-פול-דה-ואנס  he tabBackground:;tabBorder:#aaa;defaultTab:0;
סן-פול-דה-ואנס (בצרפתית: Saint-Paul-de-Vence באוקסיטנית: Sant Pau de Vença) היא קומונה, כפר, בצרפת, במחוז אלפים ימיים ובאזור פרובאנס-אלפ-קוט ד'אזור. תושביו מכונים "סן-פולואה".(Saint Paulois).
שם היישוב

למשך מאות שנים היישוב נקרא רשמית "סן פול" בלבד, אבל על מנת להבדילו מכפרים רבים בעלי אותו השם, ובגלל סמיכותו לכפר ואנס, נהגו לקרוא לו תכופות "סן- פול-דה-ואנס".
בתחילת המאה ה-19 נקרא גם "סן-פול- דה-ואר" בגלל היותו יישוב בגבול המחוז ואר.
משנת 2011 סן-פול-דה-ואנס הפך לשמו הרשמי.
דמוגרפיה

אוכלוסייה לאורך העשורים האחרונים:
1962: 1,416
1968: 1,570
1975: 1,917
1982: 2,542
1990: 2,903
1999: 847 2
2006: 3,338
2007: 3,743
כלכלה

סן פול הוא אתר תיירות מבוקש בגלל גלריות האמנות הרבות שבו.
היסטוריה > ימי הביניים

תחילת היישוב בסביבות המאה השמינית, כשתושבי שפת הים נמלטו לגבעות ולהרים מסביב מפני הפולשים המורים (ה"סראזינים") ובנו בהם מה שנקרא "קני אבן".
הביצורים שרואים אותם עד היום נבנו ב-1537–1547 בימי המלך פרנסואה הראשון על חשבון שבע מאות בתים שנהרסו. התושבים של הבתים הללו הועברו לכפר חדש שקם בסביבה -בשם "לה קול" (La Colle).
הכפר שומר עדיין מאחורי חומותיו, מראה של עיירה מהעידן הפאודלי, שהייתה אמונה על שמירת הגבול של המחוז ואר עד שנת 1870.
דמויות חשובות

מתוך האמנים, השחקנים, הזמרים, הסופרים הרבים שפקדו את האכסניה "קולומב ד'אור" ונפשו בכפר יש לציין כי מרק שאגאל חי כאן כעשרים שנים מחייו. הוא נפטר והובא בו לקבורה בשנת 1985.
גם הסופר האפרו-אמריקני ג'יימס בולדווין (בשנת 1987) והשחקן הבריטי דונלד פלזנס (בשנת 1995) נפטרו בסן-פול-דה-ואנס.
ביישוב פעל בשנות ה1920–1930 המחנך סלסטן פרנה שהמציא שיטות חינוך חדשות שבגללן נכנס למחלוקת עם רשויות הכפר וסולק מבית הספר שבו לימד. בסופו של דבר הקים בית ספר לפי שיטותיו בכפר הסמוך, ואנס.
אתרים בכפר > "לה קולומב ד'אור"

סן-פול-דה-ואנס הוא אחד מהכפרים המבוצרים מימי הביניים של האלפים הימיים, אבל פרסומו יצא בעולם על ידי כך שהפך במאה ה-20 למקום עלייה לרגל של אמנים ושוחרי אומנות.
יפי הכפר ריתק אליו אמנים רבים, ביניהם בונאר, סיניאק, אוטריליו, מודיליאני, מאטיס, פיקאסו, מרק שאגאל ואחרים.
הם היו אורחים של האכסניה והמסעדה הפרובנסאלית המפורסמת "לה קולומב ד'אור" (La Colombe d'Or) של המלונאי פול רו (Paul Roux). שנת יסודה הייתה 1921 אבל את השם "לה קולומב ד'אור" ("יונת הזהב") קיבלה בשנת 1931. האמנים האורחים יכלו לתגמל את המארחים על הלינה והארוחות המשובחות באמצעות עבודותיהם האמנותיות.
כך הפך המקום לאכסניה לדברי אמנות. במלון נאגר אוסף עשיר בציורים ופסלים מאת מוריס ולאמנק, דופי, בונאר, סוטין, מודיליאני, קוקטו, פיקאסו, שאגאל,
בראק, לז'ה,מירו. בעקבות האמנים והאוכל הגורמה באו למלון גם מפורסמים אחרים כמו בריז'יט ברדו, גרטה גרבו, סופיה לורן, ברט לנקסטר, קתרין דנב, הסופרים ז'אן-פול סארטר וסימון דה בובואר, ג'יימס בולדווין,ז'אק פרוור, ז'אן ז'יונו. כאן נפגשו ומאוחר יותר התארסו
איב מונטאן וסימון סיניורה.
לאחרונה המקום סגור בפני קהל.
אתרים בכפר > מורשת מרק שאגאל

מרק שאגאל עבר לגור בכפר בשנת 1966 וחי בו כ20 שנה. במותו, הוריש שאגאל לכפר מספר יצירות. ציורו "החיים" (La vie) ומוזאיקה "המאוהבים"
(Les amoureux) נמצאים במוזיאון של "הקרן מאג" והעתק של מוזאיקה אחרת משנת 1986 מקשט את גמלון בית הספר המקומי.
מרק שאגאל נקבר בבית הקברות של הכפר.
אתרים בכפר > אתרים היסטוריים ויעדי תיירות

הכנסייה – נבנתה במאות 12–13, שופצה במאה ה-17.
בקפלת קלמנס הקדוש, המקושטת בעבודות בסטוקו, המזבח כולל תבליט המציג את מותו של הקדוש קלמנס ושתי תמונות - אחת מאת צייר מהאסכולה האיטלקית, השנייה מהאסכולה של מוריו.
הכנסייה מאחסנת גם ציור של קתרינה הקדושה מאלכסנדריה, מאת טינטורטו. בחדר כלי הקודש נמצאים פסלי כסף, ובורמיי (בתולה שחורה), תיבות שרידי קדושים, צלבים. בקפלה של אגני הטבילה נמצא פסלון מעודן מבהט של הבתולה מהמאה ה-15. בית המקהלה הוא מקושט במושבים עם תגליפים. דרך הצלב המצוירת על עץ אגוז לפי טכניקה מהמאה ה-16, עם דבק עצמות היא מודרנית.
הביצורים – הוקמו בין 1537–1547 בפקודת פרנסואה הראשון, מלך צרפת,
לפי דוגמת המבצר של ניס.
מוזיאון הקרן "מאג" (Maeght) לאמנות מודרנית ובת זמננו – בראשותו של אמה מאג, ולאחר מכן, של ארדיאן מאג.
הקרן הפרטית מאג הקימה בשנת 1964 מחוץ לכפר מוזיאון שתוכנן על ידי ז'וזפ לואיס סרט, תלמיד קטלאני של לה קורבוזייה. סגנון הביניין, הבנוי על הגבעה הקרויה "לה קולין דה גארדט" (La Colline des Gardettes) עומד בניגוד בולט לניחוח הרומנטי של הכפר הביניימי. המוזיאון מארח תערוכות זמניות ובתחומו נמצא גן פסלים, גנים ואולמות תצוגה.
ניתן למצוא בו ציורים ופסלים של אמנים ידועי שם כמו בראק, שאגאל, ג'אקומטי ואחרים. בשנת 2019 הוצגה לראשונה במוזיאון תערוכת יחיד רטרוספקטיבה של אמן ישראלי, הצייר רענן לוי.(הקישור אינו פעיל)
אכסניית "לה קולומב ד'אור
קפלת הסגפנים הלבנים (la Chapelle des Pénitents Blancs) – שהושלמה במאה ה-17, הפכה לפרויקט של שיקום אמנותי על ידי ז'אן מישל פוֹלוֹן ומשום כך היא ידועה גם כ"קפלת פולון" (La Chapelle Folon).
לפני עבודת הקישוט האמנותי, נדרשו שלוש שנים לשיקום הגגות, הקמרונות, רשת החשמל וההסקה.
האמן נפטר בשנת 2005 לפני שהשלים את עבודתו.
הקפלה נחנכה ביוני 2008 והיא מקושטת ביצירות אמנות המשקפות את עולם הדימויים השירי של פולון, בין השאר: מוזאיקה ענקית (106m²), ארבעה ויטראז'ים, שמונה ציורי מים ושרטוטים, פסלי קירות, ופסל על נושא כפרת החטאים. הצריח המרשים בעל שלושה צדדים תואם את המקום הגבוה ביותר של הכפר, בין ככר הכנסייה ובין הרחוב קאסט (Rue Cassette).
מוזיאון ההיסטוריה של המקום
גלריה

מראה כללי
סמטה בכפר
סמטה בכפר
סמטה בכפר
סמטה בכפר
סמטה בכפר
סמטה בכפר
סמטה בכפר
הבאר של הרחוב גראן רו (הרחוב הגדול)
הצריח של הכנסייה
העתק של "האדם החושב" מאת רודן
עבדאללה חמד

עבדאללה חמד מוחמד סלים אל-מנהאלי (בערבית: عبد الله حمد محمد سليم المنهالي, בתעתיק מדויק: עבדאללה חמד מחמד סלים אלמנהאלי; נולד ב-18 בספטמבר 2001 באבו דאבי שבאיחוד האמירויות הערביות) הוא כדורגלן אמירתי המשחק בעמדת הקשר האחורי בקבוצת אל-וחדה מליגת העל של איחוד האמירויות הערביות ובנבחרת איחוד האמירויות.
קריירת מועדונים

חמד גדל במחלקת הנוער של אל-וחדה, והחל לשחק בקבוצה הבוגרת של המועדון בשנת 2019 במסגרת ליגת העל של איחוד האמירויות הערביות.
קריירה בינלאומית

ב-2 בספטמבר 2021 ערך חמד את הופעת הבכורה שלו בנבחרת איחוד האמירויות הערביות, בתיקו 0-0 נגד נבחרת לבנון במסגרת מוקדמות מונדיאל 2022.
נכלל בסגל נבחרת איחוד האמירויות הערביות לטורניר גביע אסיה 2023.
הערות שוליים

↑  AFC Asian Cup 2023™ Qatar squad lists באתר הרשמי של קונפדרציית הכדורגל של אסיה, 4 בינואר 2024 (באנגלית)
| נבחרת איחוד האמירויות הערביות – גביע אסיה בכדורגל 2023 |
| --- | --- | --- |
|  1 ח'סיף •  2 אידריס •  3 סולטאן •  4 אל-האשמי •  5 סאלמין •  6 ראשד •  7 מבח'ות •  8 א-זעאבי •  9 על. סאלח •  10 לימה •   11 קאנדו •  12 אל-חמאדי • 13 אל-עטאס •  14 חמד • 15 נאדר • 16 עבאס • 17 עיסא • 18 רמדאן • 19 אבראהים • 20 א-רסאני • 21 ח. עבדאללה • 22 תווחיד • 23 עאדל • 24 א. עבדאללה • 25 עב. סאלח • 26 נאסר • מאמן: בנטו |  1 ח'סיף •  2 אידריס •  3 סולטאן •  4 אל-האשמי •  5 סאלמין •  6 ראשד •  7 מבח'ות •  8 א-זעאבי •  9 על. סאלח •  10 לימה •   11 קאנדו •  12 אל-חמאדי • 13 אל-עטאס •  14 חמד • 15 נאדר • 16 עבאס • 17 עיסא • 18 רמדאן • 19 אבראהים • 20 א-רסאני • 21 ח. עבדאללה • 22 תווחיד • 23 עאדל • 24 א. עבדאללה • 25 עב. סאלח • 26 נאסר • מאמן: בנטו | איחוד האמירויות הערביות |
עוואלי

| --- | --- |
 מדינה:  בחריין בחריין
 מחוז:  מחוז הדרום (בחריין) מחוז הדרום
 חבל ארץ:  האי הגדול בבחריין
 תאריך ייסוד:  1932
 אוכלוסייה:  ‏
  ‑ בעיירה:  1,769 (2005)
 קואורדינטות:  26°05′04″N 50°33′02″E﻿ / ﻿26.084444444444°N 50.550555555556°E﻿ / 26.084444444444; 50.550555555556 
  מפת מיקום  מפה מפורטת   (למפת בחריין מוגדלת) מנאמה מוחארק רפאע עיסא ג'בל א-דוחן איי חוואר  דורת אל-בחריין קטר ערב הסעודית  ערב הסעודית  מפרץ בחרייןעוואלי(למפת בחריין רגילה) מנאמה מוחארק רפאע עיסא ג'בל א-דוחן איי חוואר  דורת אל-בחריין קטר ע ר ב  ה ס ע ו ד י ת  מפרץ בחרייןעוואלי  he tabBackground:;tabBorder:#aaa;defaultTab:0;
 
עוואלי (בערבית: عوالي; תעתיק מדויק: עואלי) היא עיירה קטנה במרכז ממלכת בחריין שבמפרץ הפרסי.
העיירה נוסדה ב-1932 על ידי חברת הנפט של בחריין, והיא מאוכלסת בעיקר על ידי מהגרים מרחבי העולם שכישוריהם נדרשו בהקמה והפעלה של בית הזיקוק בסיתרה. מצפון לעיר נמצאים בתי הזיקוק של בחריין, ומדרום לה נמצאים בארות הנפט והאזור המדברי של סאח'יר.
בעיירה שוכן בית חולים קטן שנקרא בית החולים עוואלי, בבית החולים 25 מיטות, שני חדרי לידה, שני פיזיותרפיסטים, דיאטנית ובית מרקחת. בית החולים נמצא בבעלות חברת השמן והנפט הבחריינית "בפקו".
בעיירה שוכן פארק גדול ממדים "פארק הנסיכה סאביקה", אליו נוהרים המונים ביום הלאומי של בחריין. בעוואלי קיים גם מועדון הגולף הוותיק ביותר בבחריין שפועל מה-1 בינואר 1937.
בעיירה קהילה גדולה של מאמינים נוצרים, אך ישנם גם מאמינים מוסלמים, לכן קיימות בעוואלי שתי כנסיות בשם "קתדרלת סנט כריסטופר" ו"כנסיית עוואלי האנגליקנית" וקיים גם מסגד בשם "מסגד עוואלי" שפועל משנת 1963.
הערות שוליים

↑  Awali Hospital, Bacpo
↑  Awali Hospital, Bahrain (Bapco), ashinternational.uk
↑  Princess Sabeeka Park, Tripadvisor
↑  אתר המועדון
↑  צילום המסמך הרשמי על פתיחת המועדון
↑  Awali Anglican Church
↑  צילום של המסגד
ערך זה הוא קצרמרבנושא בחריין ובנושא יישובים במזרח התיכון. אתם מוזמנים לתרום לוויקיפדיה ו.
ספורטינג בראגה (כדורגל חופים)

| --- | --- |

 מידע כללי
 שם מלא:  מועדון כדורגל חופים ספורטינג קלאב בראגה
 תאריך ייסוד:  2013
 אצטדיון:  אפוליה, אספוסנדה, פורטוגל
 מאמן:  פורטוגל אנטוניו טורס
 ליגה:  הליגה הפורטוגלית בכדורגל חופים
 www.scbraga.pt/index.php
ספורטינג קלאב דה בראגה (בפורטוגזית: Sporting Clube de Braga) הוא מועדון כדורגל חופים מבראגה, פורטוגל. המועדון נוסד בשנת 2013 וכבר בשנתו הראשונה בליגה המקומית, זכה באליפות. למועדון זה שש אליפויות בליגה הפורטוגלית וזכייה אחת בגביע הפורטוגלי. ברמה הבינלאומית, בראגה זכתה שלוש פעמים בגביע אירופה לאלופות בכדורגל חופים בנוסף לעוד שלוש סגנויות, כל זה באופן רצוף בין השנים 2017 ל-2022 ושתי זכיות בגביע העולם למועדונים (הידוע יותר בשם "מונדיאליטו דה קלאב").
הסגל הנוכחי

סגל נכון לגביע אירופה לאלופות 2022
מאמן: פורטוגל אנטוניו טורס
הישגים ותארים > תחרויות בינלאומיות

גביע אירופה לאלופות בכדורגל חופים
אלופה (3): 2017, 2018, 2019
סגנית (3): 2020, 2021, 2022
מונדיאליטו למועדונים
אלופה (2): 2019, 2020
סגנית (1): 2021
הישגים ותארים > תחרויות לאומיות

אליפות פורטוגל בכדורגל חופים
אלופה (6): 2013, 2014, 2015, 2017, 2018, 2019
סגנית (2): 2016, 2020
הגביע הפורטוגלי
אלופה (1): 2019
עמידות באור

עמידות באור (באנגלית: Lightfastness) היא תכונה של פיגמנט המתארת את מידת עמידותו בחשיפה לאור, ועד כמה משתנה גונו המקורי בעקבות חשיפה זו.
עמידות גבוהה באור, משמעה שגם בעקבות חשיפה ממושכת לאור, הפיגמנט כמעט ואינו דוהה או שאינו דוהה כלל. עמידות נמוכה לאור, משמעה שדי בחשיפה קצרה או בינונית להביא לדהייה משמעותית של הפיגמנט. דהייה בהקשר זה היא שינוי ברמת הרוויה, הבהירות או הגוון של הצבע.
תקנים

קיימים מספר תקנים למדידת עמידות באור של פיגמנטים, צבעים ולכות. התקן האנגלי קרוי "צמר כחול" (Blue Wool) ובו ניתן לדרג פיגמנט (וצבע המכיל אותו) כבעל עמידות באור בין 1 ל-8. עמידות באור בדרגה 1 היא נמוכה ביותר, ומשמעה שחשיפה קצרה לאור גורמת לדהייה; עמידות בדרגה 8 משמעה שגם חשיפה ממושכת מאוד לאור לא תגרום לדהייה משמעותית.
התקן האמריקאי מוענק על ידי מכון המדידות והתקנים האמריקאי (American Standard Test Measure - ASTM), ומדרג פיגמנטים בין 1 ל-5 בספרות רומיות. הדרגות I ו-II הן העמידות היותר, וצבעים המדורגים כך אמורים להחזיק בין 25 ל-100 שנה ללא דהיה בתנאי תאורת מוזיאון.
שם עברי

על פי מונחון האקדמיה ללשון העברית בנושא צבעות מ-1992, התרגום המדויק של Light Fastness הוא עֲמִידוּת בְּאוֹר. תתכנה התייחסויות של גופים שונים למדד זה כעמידות-אור או עמידות לאור, או שמות אחרים.
שימוש בתעשיית האמנות

תקני עמידות לאור מהווים חלק בלתי נפרד מכלל הצבעים בשימוש בתעשייה, אך בולטים במיוחד בצבעי אמנים. צבעי שמן, אקריליק ומים, ואף עפרונות צבעוניים מלווים בחוברות המפרטות כל פיגמנט ודירוג העמידות באור שלו, ודירוג עמידות באור של המוצר בכללותו. 
מספר ספרי הדרכה עוסקים בחשיבות העמידות באור בצבעי אמנים וביצירות אמנות, כולל הערות על ערבוב גוונים והעמידות באור של התוצר הסופי.
חברות רבות המייצרות חומרי גלם לאמנות, מוציאות סדרות מוצרים בעלי עמידות גבוהה לאור כמותג נפרד.
ראו גם

פיגמנטי צביעה
הערות שוליים

↑  ASTM D4303 - 10 Standard Test Methods for Lightfastness of Colorants Used in Artists' Materials
ערבסקה (להקה)

| --- | --- |

 מקום הקמה:  אופנבך 
 מוקד פעילות:  גרמניה המערבית גרמניה המערבית
 תקופת הפעילות:  מ-2011
 סוגה:  יורודיסקו • פופ • דאנס-פופ
 חברת תקליטים:  RCA/ויקטור
 www.arabesque-music.com
 חברים
 מיכאלה רוז סבין קמפר סילקה בראונר
 חברים לשעבר
 סנדרה לאואר (1979–1984) ג'סמין ווטר (1978–1984) אלקה ברוקהיימר (1979) הייקה רימבו (1978–1979) קארן אן טפריס (1977–1978) מרי אן נגל (1977–1978)
 
ערבסקה (באנגלית: Arabesque) הן שלישיית בנות שהוקמה בשיא עידן הדיסקו באירופה. הלהקה הוקמה בשנת 1977 בפרנקפורט, גרמניה המערבית. ההרכב המשתנה של הלהקה עבד עם המלחין הגרמני ז'אן פרנקפורטר (אריך ליסמן) – בין השנים 1978 ל-1984 יצאו תשעה אלבומי אולפן בסך הכול.
ערבסקה זכתה להצלחה במיוחד ביפן. השירים של הלהקה הושמעו בתוכניות רדיו יפניות בשעות הלילה המאוחרות בסוף שנות ה-70, ועם תמיכה מקבוצות כמו Takenoko-zoku (אנ'), הפכה לפופולרית במיוחד בקרב בני נוער וכוח מניע מאחורי הפופולריות של המוזיקה המערבית ביפן בתחילת שנות ה-80.
הפופולריות של הלהקה התפשטה גם לקוריאה הדרומית, למדינות דוברות סינית ולחלקים אחרים של אסיה, מזרח אירופה ואמריקה הלטינית.
דיסקוגרפיה

| --- | --- |
 אלבומי אולפן 1978: Friday Night  1979: City Cats  1980: Marigot Bay  1980: Midnight Dancer  1981: In for a Penny  1982: Caballero  1982: Why No Reply  1983: Loser Pays the Piper  1984: Time to Say Goodbye:  אלבומי אוסף 2018: The Up Graded Collection
הערות שוליים

1 2  Start, Arabesque (באנגלית)
1 2  Nielsen Business Media, Inc (18 November 1995). Billboard Nov 18, 1995. p. 78.
| סנדרה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | The Long Play • Mirrors • Into a Secret Land • Paintings in Yellow • Close to Seven • Fading Shades • The Wheel of Time • The Art of Love • Back to Life • Stay in Touch |  |
| אלבומים שונים | Reflections • The Platinum Collection • The Very Best of Sandra |  |
| אלבומי אוסף | Everlasting Love • My Favourites • So80s Presents Sandra |  |
| אלבומי להיטים | Ten on One (The Singles) • 18 Greatest Hits • The Essential Sandra |  |
| ערכים קשורים | ערבסקה • אניגמה • מיכאל קרצו |  |
| סנדרה – סינגלים |
| --- | --- | --- |
| The Long Play | "(I'll Never Be) Maria Magdalena" • "In the Heat of the Night" • "Little Girl" |  |
| Mirrors | "Innocent Love" • "Hi! Hi! Hi!" • "Loreen" • "Midnight Man" |  |
| Ten on One (The Singles) | "Everlasting Love" • "Stop for a Minute" |  |
| Into a Secret Land | "Heaven Can Wait" • "Secret Land" • "We'll Be Together" • "Around My Heart" |  |
| Paintings in Yellow | "Hiroshima" • "(Life May Be) A Big Insanity" • "One More Night" |  |
| Close to Seven | "Don't Be Aggressive" • "I Need Love" |  |
| 18 Greatest Hits | "Johnny Wanna Live" |  |
| Fading Shades | "Nights in White Satin" • "Won't Run Away" |  |
| My Favourites | "Secret Land '99" • "In the Heat of the Night '99" • "(I'll Never Be) Maria Magdalena '99" |  |
| The Wheel of Time | "Forever" • "Such a Shame" • "I Close My Eyes" |  |
| The Art of Love | "The Way I Am" • "What Is It About Me" |  |
| Back to Life | "In a Heartbeat" • "The Night Is Still Young" |  |
| Stay in Touch | "Maybe Tonight" • "Infinite Kiss" |  |
| סינגלים אחרים | "Andy mein Freund" • "Japan Ist Weit" • "Everlasting Love (PWL Remix)" • "Secrets of Love" |  |
| --- | --- |
בקרת זהויות :  GND: 10275037-3  LCCN: nr93024246  MusicBrainz: 96c2b8a7-7b2c-493c-90e3-29b765de538b  VIAF: 303587096   WorldCat (עם VIAF): 303587096
עבדאללה מפהנג

הסולטאן עבדאללה (במלאית: Al-Sultan Abdullah; בג'אווי: السلطان عبدالله; נולד ב-30 ביולי 1959) הוא סולטאן מדינת פהנג המלזית השישי והיאנג די-פרטואן אגונג (ראש המדינה של מלזיה) ה-16, החל מ-2019.
ביוגרפיה

עבדאללה נולד ב-30 ביולי 1959 בעיר פקן, הבירה המלכותית (מקום משכן הסולטאן) של פהנג, כשהייתה חלק מפדרציית מלאיה. הוא הילד הרביעי והבן הזכר הראשון של הסולטאן אחמד שאה, שהיה סולטאן פהנג לפניו. הוא התחנך בחינוך יסודי בפקן, בחינוך על-יסודי בקואנטן, הבירה של פהנג, ובהמשך התחנך מספר שנים בבריטניה, בין היתר באקדמיה הצבאית המלכותית בסנדהרסט ובווסטר קולג', וסיים ב-1981 תואר ראשון ביחסים בינלאומיים ודיפלומטיה.
ב-1975 הוא מונה ליורש העצר של פהנג וכיהן פעמיים כעוצר הסולטנות: לראשונה בין 1979 ו-1984, כשאביו כיהן כיאנג די-פרטואן אגונג, ופעם נוספת מ-2016 ועד הכתרתו כסולטאן ב-2019 בעקבות מצבו הבריאותי הגרוע של אביו.
ב-15 בינואר 2019, לאחר שאביו ויתר על מעמדו בעקבות מצבו הבריאותי הגרוע (ונפטר מספר חודשים לאחר מכן), עבדאללה הוכתר כסולטאן פהנג. ב-24 בינואר התכנסה ועידת השליטים של מלזיה בעקבות פרישתו של היאנג די-פרטואן אגונג מוחמד החמישי מקלנטן מספר שבועות קודם לכן כדי לבחור אדם חדש לתפקיד, ועבדאללה נבחר לתפקיד, במסגרת רוטציה לא רשמית בין שליטי מדינות מלזיה, והושבע ב-31 בינואר בארמון איסטנה נגרה בקואלה לומפור. לסגנו נבחר הסולטאן נזרין שאה (אנ') של מדינת פרק.
טקס ההכתרה הרשמי שלו התקיים ב-30 ביולי 2019 באיסטנה נגרה.
משפחה

אשתו הראשונה היא טונקו עזיזה אמינה מיימונה (אנ'), בתו השלישית של איסכנדר שהיה סולטאן מדינת ג'והור, לה נישא ב-6 במרץ 1986 וממנה יש לו ארבעה בנים ושתי בנות. ב-1991 נישא פעם נוספת, הפעם לשחקנית ג'וליה ראיס, ממנה יש לו שלוש בנות.
הערות שוליים

1 2 3  "Biodata Pemangku Raja Pahang Tengku Abdullah Sultan Ahmad Shah". Berita Harian (במלאית). 12 בינואר 2019. אורכב מ-המקור ב-2019-07-05. נבדק ב-5 ביולי 2019. {{cite news}}:  (עזרה)
↑  "Former Pahang ruler Sultan Ahmad Shah dies at age 88". The Star (Malaysia) (באנגלית). 23 במאי 2019. נבדק ב-5 ביולי 2019. {{cite news}}:  (עזרה)
↑  Nadirah H. Rodzi (16 בינואר 2019). "Sultan Abdullah takes oath as the sixth Sultan of Pahang". The Straits Times (באנגלית). נבדק ב-11 ביולי 2019. {{cite news}}:  (עזרה)
↑  "Sultan Abdullah lafaz sumpah jawatan Yang di-Pertuan Agong ke 16" [Al-Sultan Abdullah affirmed the oath of office of the 16th Yang di-Pertuan Agong]. BH Online (במלאית). 31 בינואר 2019. אורכב מ-המקור ב-2019-07-11. נבדק ב-11 ביולי 2019. {{cite news}}:  (עזרה)
↑  Saraya Mia (28 ביוני 2019). "30 Julai cuti am sempena pertabalan Agong" [July 30 general leave in conjunction with the Agong rites]. Astro Awani (במלאית). נבדק ב-12 ביולי 2019. {{cite news}}:  (עזרה)
| מונרכים מכהנים |
| --- | --- | --- |
| אוקיאניה | צ'ארלס השלישי (אוסטרליהאיי שלמהטובאלוניו זילנדפפואה גינאה החדשה אוסטרליה, איי שלמה, טובאלו, ניו זילנד, פפואה גינאה החדשה) • טופו השישי (טונגה טונגה) |  |
| אירופה | ז'ואן אנריק ויווס אי סיסיליה ועמנואל מקרון (אנדורה אנדורה)‏1 • פיליפ (בלגיה בלגיה) • פרדריק העשירי (דנמרק דנמרק) • וילם-אלכסנדר (הולנד הולנד) • אנרי (לוקסמבורג לוקסמבורג) • הנס אדם השני (ליכטנשטיין ליכטנשטיין) • אלבר השני (מונקו מונקו) • צ'ארלס השלישי (הממלכה המאוחדת הממלכה המאוחדת) • האראלד החמישי (נורווגיה נורווגיה) • פליפה השישי (ספרד ספרד) • פרנציסקוס (קריית הוותיקן קריית הוותיקן) • קרל ה-16 גוסטב (שוודיה שוודיה) |  |
| אמריקה | צ'ארלס השלישי (איי בהאמהאנטיגואה וברבודהבליזגרנדה (מדינה)ג'מייקהסנט וינסנט והגרנדיניםסנט לוסיהסנט קיטס ונוויסקנדה איי בהאמה, אנטיגואה וברבודה, בליז, גרנדה, ג'מייקה, סנט וינסנט והגרנדינים, סנט לוסיה, סנט קיטס ונוויס, קנדה) |  |
| אסיה | מוחמד בן זאיד (איחוד האמירויות הערביות איחוד האמירויות הערביות) • ג'יגמה קיזר נאמגייל ואנגצ'וק (בהוטן בהוטן) • חמד (בחריין בחריין) • חסן אל-בולקיה (ברוניי ברוניי) • נארוהיטו (יפן יפן) • עבדאללה השני (ירדן ירדן) • משעל (כווית כווית) • עבדאללה (מלזיה מלזיה)‏2 • היית'ם (עומאן עומאן) • סלמאן (ערב הסעודית ערב הסעודית) • תמים (קטר (מדינה) קטר) • נורודום סיהאמוני (קמבודיה קמבודיה) • ראמה העשירי (תאילנד תאילנד) |  |
| אפריקה | מסוואטי השלישי (אסוואטיני אסוואטיני) • לטסי השלישי (לסוטו לסוטו) • מוחמד השישי (מרוקו מרוקו) |  |
מונרך • מונרכיה חוקתית • מונרכיה נבחרת • מונרכיה העוברת בירושה • מונרכיה אבסולוטית • מונרכיה פדרלית • דיארכיה  הערות: 1ראשיה הרשמיים העליונים של אנדורה הם הנסיכים-שותפים (דיארכיה): נשיא צרפת עמנואל מקרון ובישוף אורז'יי ז'ואן אנריק ויווס אי סיסיליה 2היאנג די-פרטואן אגונג המלזי משלב מלוכה עם תפקיד נשיאותי
סן-נאזר

סן-נאזר (בצרפתית: Saint-Nazaire) היא עיר נמל במחוז הלואר האטלנטי במערב צרפת. בעיר, הנמצאת סמוך לשפך הלואר, שמונה ק"מ במעלה הזרם, נמצא בסמוך לנמל מבדוק יבש, מן החשובים מסוגו בעולם. בשל מיקומה סמוך לשפך הלואר וסמוך לחוף האוקיינוס האטלנטי, ובשל המתקנים אשר נבנו בה, במהלך ההיסטוריה, הייתה העיר, ועודנה, מרכז לדיג ולבניית ותחזוקת אוניות. במלחמת העולם השנייה נכבשה העיר על ידי הגרמנים, שהוסיפו למתקני הנמל והספנות הקיימים גם בסיס לצוללות. עקב כך, וכדי להוציא את מתקני הנמל והמבדוק מכלל פעולה, נערכה במהלך המלחמה הפשיטה על סן-נאזר. הפשיטה השיגה את מטרתה, אם כי תוך אבדות כבדות לפושטים.. בהמשך המלחמה הופצצה העיר, בה המשיך לפעול מעגן הצוללות הגרמני, על ידי בעלות הברית, ונהרסה. העיר שוקמה אחרי המלחמה.
שערי הכניסה לנמל סן-נאזר
בעיר מתגוררים כ-75,000 תושבים.
היסטוריה > עד המאה ה-19

כפי שמראים שרידים, ביניהם דולמן הנמצא במרכז העיר של ימינו, העיר הייתה מיושבת כבר בזמן התקופה הנאוליטית (שלהי תקופת האבן). כן נתגלו בסביבות העיר ממצאים מארד (ברונזה). האזור היה מיושב בגאלים, עד שנכבש והפך לחלק מן האימפריה הרומית, במאה הראשונה לפני הספירה. בתום התקופה הרומית היה האזור מיושב בקלטים בריטונים, אך באלף השנים שלאחר מכן אין תולדות סן-נאזר וסביבותיה, שהיוו חלק מדוכסות ברטאן, ידועות בבירור. בשנת 1532 הדוכסות סופחה לצרפת. מאז ועד לתקופת המהפכה הצרפתית העיירה מנתה כמה מאות תושבים. בשנת 1800 העיירה מנתה 3,216 תושבים, ומקור הכנסה חשוב לתושביה באותה תקופה היה ניווט אוניות בשפך הלואר רב השרטונות.
היסטוריה > המאה ה-19 עד אמצע המאה ה-20

סן-נאזר עברה התפתחות מואצת במאה ה-19, במהלכה גדלה האוכלוסייה בעיר פי  עשרה, בקירוב. בתחילת המאה ה-19 הוחל בפיתוח הנמל שבמקום, ולשם כך נסללה דרך טובה יותר. ב-1835 נבנה במקום שובר גלים ובקצהו מגדלור. בהמשך, מ-1856, נבנו בנמל אגנים ומעגנים שונים. שימוש נפוץ לנמל היה פריקת סחורה מאוניות המגיעות מן הים הפתוח, על מנת להעבירן בדוברות במעלה הלואר, בכלל, ולננט בפרט. פיתוח העיירה, שהפכה כעת לעיר, הביא ב-1857 לחיבורה באמצעות מסילת ברזל לננט. בשנת 1862 הייתה סן-נאזר נקודת החיבור של קו הטלגרף מצרפת לדרום אמריקה. כמו כן הוקמו באותה שנה בעיר מתקנים לבניית אוניות, הראשונים בצרפת בהם נבנתה שלדת האונייה ממתכת. בסוף המאה ה-19 נחשבה העיר ל'אדומה', בשל תנועות פועלים חזקות ואקטיביות אשר פעלו בה. במלחמת העולם הראשונה שימשה סן-נאזר נמל חשוב ביותר למדינות ההסכמה, במיוחד לגייסות האמריקניים אשר הצטרפו למלחמה לקראת סופה. בין מלחמות העולם נבנה בעיר המבדוק היבש הגדול בעולם באותו זמן, ובנייתו הסתיימה ב-1932. בין היתר, נבנתה בסן-נאזר, באותה תקופה, ה'נורמנדי' (Normandie), אחת מספינות הנוסעים הגדולות בעולם.
היסטוריה > מלחמת העולם השנייה > מבצע אריאל

תבוסת הצבא הבריטי, אשר לחם לצד הצבא הצרפתי והבלגי, הובילה לפינויו בשני מבצעים, מבצע דינמו, דרך נמל דנקרק, ומבצע אריאל, דרך הנמלים הדרומיים יותר, כולל סן-נאזר, ממנה, ומננט שבמעלה הנהר, פונו עשרות אלפי חיילים. במהלך פינוי זה אירע מול חופי סן-נאזר אסון הלנקסטריה, אחד האסונות הימיים הגדולים בהיסטוריה.
היסטוריה > מלחמת העולם השנייה > הפשיטה על סן-נאזר

בתום המערכה על צרפת, אשר הסתיימה בניצחון הגרמנים, נותר חלק מצרפת תחת שלטון בובות צרפתי בפיקוח גרמני (ממשלת וישי), אשר כלל את חלקיה הדרומיים מזרחיים של הארץ. חלק אחר, ובו כל החוף האטלנטי, נותר, מן ההיבטים הצבאיים, תחת כיבוש גרמני ישיר (לצרפתים נותרו סמכויות אזרחיות מסוימות). הגרמנים השתמשו בסן-נאזר כבסיס חשוב של הקריגסמרינה ובנו בו, בתוך אגן פנימי (Bassin de St. Nazaire בשרטוט), מעגן מקורה לצוללות (Submarine Pens בשרטוט), חלק מאלה אשר תקפו את ספנות בעלות הברית במרחבי האוקיינוס האטלנטי. בסן-נאזר נמצא, כאמור, המבדוק היבש הגדול ביותר בעולם בעת גמר בנייתו ב-1932. מבדוק זה היה היחיד מדרום לתעלת למאנש, שבו ניתן היה לתקן את הגדולות שבין אוניות המערכה הגרמניות. בד בבד, פרדוקסלית, הפכה סן-נאזר לנקודת תורפה בהיערכות הקריגסמרינה. נוסף לאלה, היה במקום נמל חיצוני. ואכן, רעיונות לחבל במתקנים שבמקום החלו לעלות החל מסוף שנת 1941, ואלה הובילו לביצוע הפשיטה על סן-נאזר. הפשיטה השיגה את מטרתה, אם כי תוך אבדות כבדות לפושטים.